Lesotho-weermag ontken staatsgreepFoto: Google Earth Die weermag in Lesotho sê een soldaat is dood en vier polisiebeamptes is beseer toe militêre magte Saterdag twee polisiestasies ontwapen het. Ntlele Ntoi, woordvoerder vir die weermag, het aan die Associated Press gesê die soldate het na hul barakke teruggekeer nadat polisiebeamptes by die twee stasies ontwapen is. Hy ontken enige berigte of enige poging van ŉ staatsgreep. Ntoi sê die weermag het reageer nadat hy inligting ontvang het dat die polisie beplan om een van die faksies te bewapen vir ŉ betoging wat Maandag gehou sal word. Die betoging word gereël deur een van die koalisiepartye, die Lesotho Congress for Democracy. Hy sê die weermag het die polisie ontwapen om bloedgieting te voorkom. (Carley Petesch het die berig namens AP saamgestel) Lees ook: Lesotho-staatsgreep: Skote klap al van vroeg af Moontlike staatsgreep in Lesotho